
R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 


0. P R O C E S  -  V E R B A L
încheiat azi  28 februarie 2023 în şedinţa ordinara a    
1. Consiliului Local al Comunei Orlat
 	 	                                             
     
                               Se declară deschisă şedinţa ordinară a Consiliului Local Orlat , din data de 28 februarie  2023 ora 14:00 . 
                               Sunt prezenti 13 consilieri.  Absenţi : -
                               La ședință este prezent și dl Zav Ioan  - Șef Interimar RPL OS Cindrel RA   
                               Dl Primar propune suplimentarea ordinii de zi cu inca 2 proiecte de hotarare si o informare pentru Consiliul Local. 

                              Se prezinta următorul proiect al ordinii  de zi :


O R D I N E   D E   Z I :
    
1.   Proiect de hotărâre privind alegerea preşedintelui de sedinţă .
-	iniţiator: Primar - Gâţă Aurel
 	2.    Prezentarea şi aprobarea Procesului – Verbal al şedinţei ordinare din data de 25 ianuarie 2023
           -	iniţiator secretar general : Vulea Monica – Elena

           3.     Prezentarea şi aprobarea Procesului – Verbal al şedinţei extraordinare din data de  10 februarie 2023
           -	iniţiator secretar general : Vulea Monica - Elena

          4.         Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală
            -	iniţiator: Primar - Gâţă Aurel
                         
            5.      Proiect de hotărâre privind desemnarea reprezentanţilor Consiliului local al Comunei Orlat în comisia de evaluare a performanţelor profesionale individuale ale Secretarului general al Unităţii administrativ-teritoriale Comuna Orlat pentru activitatea desfăşurată în anul 2022
           -	iniţiator: Primar - Gâţă Aurel
                       
             6.      Proiect de hotărâre privind mandatarea primarului comunei Orlat ca reprezentant al comunei Orlat în Adunarea Generală a Asociației de Dezvoltare Intercomunitară “ECO” Sibiu să voteze împotriva solicitării  S.C. TRACON S.R.L. de modificare a tarifului de depozitare
           -	iniţiator: Primar - Gâţă Aurel
                          
            7.      Proiect de hotărâre privind aprobarea încheierii Protocolului de colaborare între MINISTERUL MUNCII ȘI SOLIDARITĂȚII SOCIALE (MMSS) și UAT COMUNA ORLAT  în cadrul proiectului ,,HUB de Servicii MMSS – SII MMSS”, Cod MySmis 130963
           -	iniţiator: Primar - Gâţă Aurel

            8.    Proiect de hotărâre privind însuşirea Raportului informării şi consultării publicului privind iniţierea elaborării documentaţiei de urbanism ,, ÎNTOCMIRE PUZ ŞI RLU –CONSTRUIRE BENZINĂRIE, MAGAZIN, TERASĂ SKID GPL, MAGAZIE CU BIROU, SPĂLĂTORIE AUTO,,
beneficiar SC ESO- EFIX SRL
           -	iniţiator: Primar - Gâţă Aurel
     
            9.      Proiect de hotărâre privind aprobarea delegării către Unitatea Administrativ Teritorială - Județul Sibiu și asocierea în vederea depunerii spre finanțare a proiectului „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe de la nivelul Județului Sibiu”, gestionat de Ministerul Educației, în cadrul apelului de proiecte PNRR/2022/C15/MEDU/I9./I11./I13./I14./
           -	iniţiator: Primar - Gâţă Aurel
  

       10.    Proiect de hotărâre privind aprobarea execuţiei bugetare pe trimestrul IV anul 2022
           -	iniţiator: Primar - Gâţă Aurel

           11.  Proiect de hotărâre privind aprobarea bugetului de venituri şi cheltuieli pentru Regia Publică Locală Ocolul Silvic Cindrel RA pe anul 2023
           -	iniţiator: Primar - Gâţă Aurel
          

        12. Proiect de hotărâre privind aprobarea nivelului maxim al tarifelor pentru prestările de servicii de exploatări forestiere în scopul exploatării masei lemnoase și pentru serviciile de sortat/fasonat/despicat în depozitul de masă lemnoasă Orlat, în anul 2023  
          -	iniţiator: Primar - Gâţă Aurel


        13. Proiect de hotărâre privind aprobarea volumului şi destinaţiei masei lemnoase ca ,, lemn fasonat’’ şi ,, masă lemnoasă pe picior’’ce urmează a se recolta în anul 2023 din fondul forestier propriu Comunei Orlat prin Regia Publică Locală  Ocolul Silvic Cindrel RA
         -	iniţiator: Primar - Gâţă Aurel
                 		
       14.  Proiect de hotărâre privind aprobarea preţului pentru vânzarea directă către populaţie a lemnului fasonat din Depozitul Orlat, în anul 2023  
         -	iniţiator: Primar - Gâţă Aurel
          
        15.  Proiect de hotărâre privind aprobarea preţului  de referinţă a masei lemnoase pe picior care se recoltează din fondul forestier proprietate publică a unităţii administrativ – teritoriale Comuna Orlat judeţul Sibiu
-	iniţiator: Primar - Gâţă Aurel
          
        16.      Raport privind activitatea desfăşurată de către asistenţii personali ai persoanelor cu handicap pe semestrul II anul 2022

         17.        Raport privind modul de soluţionare a petiţiilor pe semestrul II anul 2022

        18.  Întrebări , interpelări.


O R D I N E   D E   Z I    S U P L I M E N T A R Ă :


              1.      Proiect de hotărâre privind actualizarea programului anual al achizițiilor publice al comunei Orlat pentru anul 2023
               -	iniţiator: Primar - Gâţă Aurel

               2.        Proiect de hotărâre privind actualizarea Planului de analiză şi acoperire a riscurilor
pe raza Comunei Orlat
                 -	iniţiator: Primar - Gâţă Aurel

                3.      Informare Dosar nr. 212/294/2023 având ca obiect rectificare Carte Funciară Orlat nr. 100392 nr. top 1249/3 unde Comuna Orlat are calitatea de pârât reclamanți fiind Iacob Elena, Bozeșan Corina, Milea Anca-Elena și Zereș Alina-Maria   

                      Se supune la vot ordinea de zi și ordinea de zi suplimentara . 
                      Se aprobă cu 13 voturi pentru ordinea de zi și ordinea de zi suplimentara. 
                      Se da citire proiectului de hotarare de la punctul 1.
                      Se alege presedinte de sedinta  doamna Rodeanu Elena Simona cu 13 voturi pentru .
  
                     Se trece la punctul 2 al ordinii de zi , Prezentarea şi aprobarea Procesului – Verbal al şedinţei ordinare din data de 23 ianuarie 2023.
                     
                      Se prezinta si se supune aprobării procesul verbal al sedintei ordinare din data de 23 ianuarie 2023.
                     Cu 13 voturi pentru este aprobat procesul verbal al sedintei ordinare din data de 23 ianuarie 2023, fără obiecţii.

                         Se da citire punctului 3 al ordinii de zi , Prezentarea şi aprobarea Procesului – Verbal al şedinţei extraordinare din data de 10 februarie 2023.
                      
                     Se prezinta si se supune aprobării procesul verbal al sedintei extraordinare din data de 10 februarie 2023.
                     Cu 11 voturi pentru este aprobat procesul verbal al sedintei extraordinare din data de 10 februarie 2023, fără obiecţii.

                     Înainte de a trece la celelalte puncte de pe ordinea de zi , domnul Primar propune ca dl Zav sa prezinte materialele pentru punctele de pe ordinea de zi care au legatură cu Ocolul. 
                      Zl Zav face o scurta prezentare a anului 2022 si spune ca la inceputul anului 2022 la partea de venituri s-a propus valorificarea unei cantitati de masa lemnoasa de 10.700 mc din care 2.300 mc la populatie si un profit brut de 451 mii lei. Am inchis 2022 cu un total de 7.500 mc din 10700 mc cu un profit de 995 mii.
                 Pentru 2023 vin cu propunerea de valorificare a 12.500 mc masa lemnoasa din care pentru populatie 2.900 cu justificarea ca diferenta de la 7.500 mc in 2022  fata de 12.500 mc in 2023 provine de la faptul ca suntem in al nouălea an de exploatare , in cei 8 ani s-a actionat pe principale iar in cei 2 ani care au ramas se pot face doar rarituri. La populatie se propune 2.900 mc , anul trecut am cerut initial 2.300 mc si am rectificat la 2.800 mc. Nu au fost solicitari pe care sa  nu le putem onora. Au ramas in depozit lemne neridicate  si am convenit ca lemnele aferente aprobarilor din 2022 sa fie ridicate pana la sfarsitul lunii februarie . 
                Dl Primar spune ca pentru a evita discutiile, trebuie onorate pana la sfarsitul saptamanii aprobarile din 2022 urmand ca pentru 2023 sa fie primite cereri incepand cu 1 martie 2023.  
                Dl Zav mai spune ca in 2023 de propune  valorificarea unei cantitati de masa lemnoasa de 12.500 mc care va genera venituri de 4.500.000 lei din care 9.600mc pentru agenti economici si 2.900 mc pentru populatie. Vin cu propunerea ca pentru agentii economici din cei 9.600 mc 6.000 mc sa fie lemn de lucru fasonat din depozit iar pe picior 3.600 mc . Profitul brut propus este de 450.000 lei la fel ca in 2022. 
              Din profitul brut aferent anului 2022 de 995.284 lei, o sa vin dupa depunerea bilantului cu o propunere de repartizare. In 2023 ne bazam pe lemnul fasonat din depozit. 
                    
                 Dupa prezentarea facuta de dl Zav presedintele de sedinta da citire punctului nr. 11 de pe ordinea de zi ,    Proiect de hotărâre privind aprobarea bugetului de venituri şi cheltuieli pentru Regia Publică Locală Ocolul Silvic Cindrel RA pe anul 2023. 
                   Cu 13 voturi pentru Consiliul Local al Comunei Orlat,  aprobă bugetul de venituri şi cheltuieli pentru Regia Publică Locală Ocolul Silvic Cindrel RA pe anul 2023. 

                    Se da citire punctului 12 al ordinii de zi, Proiect de hotarare de aprobarea nivelului maxim al tarifelor pentru prestările de servicii de exploatări forestiere în scopul exploatării masei lemnoase și pentru serviciile de sortat/fasonat/despicat în depozitul de masă lemnoasă Orlat, în anul 2023  

                    Dl Zav spune ca conform art. 52 din HG 715 are obligatia sa vina in fața Consiliului local cu o propunere de preț maximal pentru serviciile forestiere. 
                     Mai spune ca propune urmatoarele preturi maximale : funicular 250 lei/mc , tractor, taf 190 lei/mc  , atelaje + tractor 220 lei/mc , sortat manual 30-40 lei/mc si despicat 70 lei/mc. Mai spune ca pentru fiecare  contract trebuie sa aiba aprobarea Consiliului de Administratie. 
                    Domnul Viceprimar intreaba daca preturile sunt mai mari ca anul trecut iar dl Zav raspunde ca da. 
                    Domnul Primar  spune ca suntem in anul 9 de amenajament , iar pozitiile bune s-au cam dus.
Dl Zav spune ca taieri rase pe Primaria Orlat nu mai sunt. 
                      Domnul consilier Muntean Petru este de parere ca preturile sunt mari.  
                       Domnul Primar spune ca dupa ce incepe partida de exploatare , dupa ce aveti preturile stabilite de Consiliul de Administratie haindeti in sedinta si prezentati-le. 
Domnul Primar il intreaba pe dl Zav daca la preturile maximale si-a creionat bugetul iar dl Zav raspunde ca nu, s-au facut calcule la un pret mediu.   
Domnul Muntean Petru spune ca ramane la aceeasi parere ca e un pret mare iar dl Zav spune ca pentru industrie sunt 3.600 mc pe picior care vor genera venituri de 540 mii lei.  
Se supune la vot proiectul de hotarare . 
            Consiliul Local al Comunei Orlat cu 13  voturi pentru aproba nivelul  maxim al tarifelor pentru prestările de servicii de exploatări forestiere în scopul exploatării masei lemnoase și pentru serviciile de sortat/fasonat/despicat în depozitul de masă lemnoasă Orlat, în anul 2023 .

                     Se trece la punctul 13 al ordinii de zi , Proiect de hotărâre privind aprobarea volumului şi destinaţiei masei lemnoase ca ,, lemn fasonat’’ şi ,, masă lemnoasă pe picior’’ce urmează a se recolta în anul 2023 din fondul forestier propriu Comunei Orlat prin Regia Publică Locală  Ocolul Silvic Cindrel RA.
Se supune la vot proiectul de hotarare . 
                       Consiliul Local al Comunei Orlat cu 13  voturi pentru aproba volumul şi destinaţia masei lemnoase ca ,, lemn fasonat’’ şi ,, masă lemnoasă pe picior’’ce urmează a se recolta în anul 2023 din fondul forestier propriu Comunei Orlat prin Regia Publică Locală  Ocolul Silvic Cindrel RA.

                        Presedintele de sedinta da citire punctului 14 al ordinii de zi  , Proiect de hotărâre privind aprobarea preţului pentru vânzarea directă către populaţie a lemnului fasonat din Depozitul Orlat, în anul 2023.  
                       Dl Zav spune ca  sunt ceva modificări la rășinoase fata de anul 2022 la cele peste 34 de cm in 2022 erau 650 lei, iar pentru 2023 vin cu propunerea sa scadem 50 de lei. La mijlociu era 450 lei, propun 400 de lei, iar la subtire erau 400 si vin cu propuneree de 350 lei. 
	       Domnul consilier Munean Ioan intreaba daca pretul este cu TVA, iar domnul Zav raspunde ca da.
	        La lemn de foc lobde rasinoase 250 lei, la fel ca in 2022, iar la foioase 400 lei mc rezultand 1000 lei pe stanjen. Singura modificare la deseuri din depozit 140 lei si vin cu propunerea ca in 2023 acesta sa fie 170 lei pentru recuperarea cheltuielilor. Din rampa primara vin cu propunerea de 250 lei. 
	        Se supune la vot proiectul de Hotarare
         Cu 13 voturi pentru-Consiliul Local al Comunei Orlat, aproba proiectul de Hotarare privind aprobarea pretului pentru vanzarea directa pentru populatie al lemnului fasonat din depozitul Orlat in anul 2023.

            Se trece la punctul 15 de pe ordinea de zi Proiect de hotărâre privind aprobarea preţului  de referinţă a masei lemnoase pe picior care se recoltează din fondul forestier proprietate publică a unităţii administrativ – teritoriale Comuna Orlat judeţul Sibiu

Domnul Zav mentioneaza ca preturile din anexa sunt preturile dupa care se calculeaza actele de punere in valoare APV.
Se supune la vot proiectul de Hotarare
Cu 13 voturi pentru , Consiliul Local al Comunei Orlat, aproba preţul  de referinţă a masei lemnoase pe picior care se recoltează din fondul forestier proprietate publică a unităţii administrativ – teritoriale Comuna Orlat judeţul Sibiu.
Domnul Primar spune ca anul trecut am avut aprobat 1 stanjen de lemne gratuit pentru pompieri si ii intreaba pe domnii consilieri daca le acordam si anul acesta un stanjen gratuit, iar domnii consilieri raspund ca da.
	Domnul consilier Gata Ioan intreaba la cei care nu si-au ridicat lemnul anul trecut le aprobati lemnul si anul acesta, iar domnul Primar raspunde ca da pentru ca pot fi diverse motive pentru care nu au ridicat lemnul.
	Domnul Zav spune ca l-a investii pentru Orlat propune reparatie capitala drum forestier Dusi cu o valoare de 166.000 lei , iar ca sursa de finantare fondul special de drumuri. Mentioneaza faptul ca din fiecare mc de lemn vandut se duce o suma pentru fondul special de drumuri.A doua investitie este la depozitul Orlat pentru bransament energie electrica si apa in valoare de 46 000 lei din profitul anulul 2022. A treia propunere de investitie este un dispozitiv de despicat lemnul de foc in valoare de 40000 lei iar ca sursa de investitie profitul din anul 2022.
Domnul consilier Muntean Ioan intreaba daca dispozitivul va fi luat pe fiecare ocol, iar domnul Zav raspunde ca nu.
Domnul Primar spune ca Cristianul face amenajament in valoare de 300.000 lei iar anul viitor facem noi amenajament.

                         Presedintele  da citire punctului 4 al ordinii de zi , Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală.
	Domnul Primar spune ca se propune modificarea organigramei urmare a vacantarii celor 4 posturi de la compartimentul Apa-Canal, 2 de la statia de tratare si 2 de la statia de epurare.
Se supune la vot proiectul de Hotarare
Cu 13 voturi pentru Consiliul Local al Comunei Orlat, aproba modificarea organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală.
 
Se trece la punctual 5 de pe ordinea de zi Proiect de hotărâre privind desemnarea reprezentanţilor Consiliului local al Comunei Orlat în comisia de evaluare a performanţelor profesionale individuale ale Secretarului general al Unităţii administrativ-teritoriale Comuna Orlat pentru activitatea desfăşurată în anul 2022.
Domnul consilier Stroia Vasile propune pe doamna consilier Neagu Ioana.
Domnul consiler Muntean Ioan propune pe domnul consilier Milea Ioan.
Nu mai sunt alte propuneri.

Se supune la vot proiectul de Hotarare
Cu 13 voturi pentru-Consiliul Local al Comunei Orlat, aproba desemnarea reprezentanţilor Consiliului local al Comunei Orlat în comisia de evaluare a performanţelor profesionale individuale ale Secretarului general al Unităţii administrativ-teritoriale Comuna Orlat pentru activitatea desfăşurată în anul 2022.

Doamna presedinte da citire punctului 6 Proiect de hotărâre privind mandatarea primarului comunei Orlat ca reprezentant al comunei Orlat în Adunarea Generală a Asociației de Dezvoltare Intercomunitară “ECO” Sibiu să voteze împotriva solicitării  S.C. TRACON S.R.L. de modificare a tarifului de depozitare.
Domnul Primar specifica faptul ca primarii din mai multe localitati au avut obiectii referitoare la modul de calcul solicitat de Tracon pentru tarifului de depozitare.
Domnul Muntea Ioan intreaba daca se intorc banii din deseurile reciclabile, iar domnul Primar raspunde ca da, se intorc, pentru ca vin lunar 2 facturi, una pe rezidual si una pe reciclabil.
Se supune la vot proiectul de Hotarare
Cu 13 voturi pentru  Consiliul Local al Comunei Orlat, aproba mandatarea primarului comunei Orlat ca reprezentant al comunei Orlat în Adunarea Generală a Asociației de Dezvoltare Intercomunitară “ECO” Sibiu să voteze împotriva solicitării  S.C. TRACON S.R.L. de modificare a tarifului de depozitare.

Se trece la punctul 7 Proiect de hotărâre privind aprobarea încheierii Protocolului de colaborare între MINISTERUL MUNCII ȘI SOLIDARITĂȚII SOCIALE (MMSS) și UAT COMUNA ORLAT  în cadrul proiectului ,,HUB de Servicii MMSS – SII MMSS”, Cod MySmis 130963.
Domnul Primar spune ca in cadrul protocolului se vor primi dotari pentru Compartimentul de Asistenta Sociala, constand in imprimanta, calculator, etc.
Se supune la vot proiectul de Hotarare.
Cu 13 voturi pentru-Consiliul Local al Comunei Orlat, aproba încheierea Protocolului de colaborare între MINISTERUL MUNCII ȘI SOLIDARITĂȚII SOCIALE (MMSS) și UAT COMUNA ORLAT  în cadrul proiectului ,,HUB de Servicii MMSS – SII MMSS”, Cod MySmis 130963.

Se trece la punctual 8 Proiect de hotărâre privind însuşirea Raportului informării şi consultării publicului privind iniţierea elaborării documentaţiei de urbanism ,, ÎNTOCMIRE PUZ ŞI RLU –CONSTRUIRE BENZINĂRIE, MAGAZIN, TERASĂ SKID GPL, MAGAZIE CU BIROU, SPĂLĂTORIE AUTO,,beneficiar SC ESO- EFIX SRL.
Domnul Primar spune ca este vorba despre viitoarea benzinarie dintre complex si iesirea din Orlat.   
Domnul consilier Muntean Petru intreaba daca nu aveau nimic in afara de certificat de urbanism pana acum. Domnul Primar raspunde ca  aveau certificatul de urbanism si cateva avize. Mentioneaza faptul ca si noi pentru PUG mai avem nevoie de avizul de la Ministerul Culturii unde ne-au cerut un studiu de peisagistica.
 Se supune la vot proiectul de Hotarare
Cu 13 voturi pentru-Consiliul Local al Comunei Orlat, aproba însuşirea Raportului informării şi consultării publicului privind iniţierea elaborării documentaţiei de urbanism ,, ÎNTOCMIRE PUZ ŞI RLU –CONSTRUIRE BENZINĂRIE, MAGAZIN, TERASĂ SKID GPL, MAGAZIE CU BIROU, SPĂLĂTORIE AUTO,,beneficiar SC ESO- EFIX SRL.

                   Se trece la punctul 9 al ordinii de zi , aprobarea delegării către Unitatea Administrativ Teritorială - Județul Sibiu și asocierea în vederea depunerii spre finanțare a proiectului „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe de la nivelul Județului Sibiu”, gestionat de Ministerul Educației, în cadrul apelului de proiecte PNRR/2022/C15/MEDU/I9./I11./I13./I14./
                      Dl Primar  spune ca sunt cateva unitati de invatamant care  doresc finantare iar Consiliul Judetean  o sa depuna in numele lor cerere de finantare  . 

                        Cu 13 voturi pentru , Consiliul Local al Comunei Orlat aproba delegarea către Unitatea Administrativ Teritorială - Județul Sibiu și asocierea în vederea depunerii spre finanțare a proiectului „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe de la nivelul Județului Sibiu”, gestionat de Ministerul Educației, în cadrul apelului de proiecte PNRR/2022/C15/MEDU/I9./I11./I13./I14./
                       
                       Se trece la punctul 10 , Proiect de hotărâre privind aprobarea execuţiei bugetare pe trimestrul IV anul 2022.
                    Dl Primar spune ca este vorba despre executia bugetara din anul 2022 si intreaba daca sunt intrebari punctuale legate de acest proiect . 
                      Cu 13 voturi pentru Consiliul Local al Comunei Orlat,  aprobă aprobarea execuţiei bugetare pe trimmestrul IV anul 2022.

                         
                       Preşedintele de şedinţă dă citire punctului 16 al ordinii de zi, Raport privind activitatea desfăşurată de către asistenţii personali ai persoanelor cu handicap pe semestrul II anul 2022.
                        Raportul privind activitatea desfăşurată de către asistenţii personali ai persoanelor cu handicap pe semestrul II anul 2022 este insusit de catre Consiliul Local al Comunei Orlat fara obiectii. 

          Preşedintele de şedinţă dă citire punctului 17 al ordinii de zi, Raport privind modul de soluţionare a petiţiilor pe semestrul II anul 2022.

                      Raportul  privind modul de soluţionare a petiţiilor pe semestrul II anul 2022 este insusit de catre Consiliul Local al Comunei Orlat fara obiectii. 


                   Se trece la ordinea de zi suplimentara . 
                   Se da citire punctului 1 de pe ordinea de zi suplimentara, Proiect de hotărâre privind actualizarea programului anual al achizițiilor publice al comunei Orlat pentru anul 2023
                 
                     Domnul Primar spune ca este vorba despre planul anual care a fost aprobat odata cu bugetul , intre timp au mai aparut modificari si se impune actualizarea lui. 
                     Cu 13 voturi pentru, se aproba de catre Consiliul Local al Comunei Orlat , actualizarea programului anual al achizițiilor publice al comunei Orlat pentru anul 2023
    
                     Presedintele de sedinta da citire punctului 2 de pe ordinea de zi suplimentara  , Proiect de hotărâre privind actualizarea Planului de analiză şi acoperire a riscurilor pe raza Comunei Orlat.
                   Domnul Primar spune ca este vorba despre Planul de analiză şi acoperire a riscurilor pe raza Comunei Orlat care trebuie transmis la ISU Sibiu. 
                     Consiliul Local al Comunei Orlat , cu 13 voturi pentru aproba Planul de analiză şi acoperire a riscurilor pe raza Comunei Orlat.

                Se trece la punctul 3 de pe ordinea de zi suplimentara, Informare Dosar nr. 212/294/2023 având ca obiect rectificare Carte Funciară Orlat nr. 100392 nr. top 1249/3 unde Comuna Orlat are calitatea de pârât reclamanți fiind Iacob Elena, Bozeșan Corina, Milea Anca-Elena și Zereș Alina-Maria   

                 Dna secretar general da citire cererii de chemare in judecata. 
                 Mentioneaza faptul ca prin cererea de chemare în judecată înregistrată la Judecătoria Sălişte  în data de 8 februarie 2023 reclamantele Iacob Elena, domiciliată în Comuna Orlat, nr. 821, jud Sibiu, Bozeșan Corina, CNP domiciliată în Comuna Orlat, nr. 82,  jud Sibiu, Milea Anca Elena , domiciliată în Comuna Orlat, nr. 532,  jud Sibiu , Zereș Alina Maria, domiciliată în Sibiu , str. Mihai Viteazu , nr. 9, ap. 26 , jud. Sibiu  au formulat acţiune prin care a chemat în judecată UAT Orlat reprezentată prin Primar si vecinii de pe toate laturile parcelei. 
             Conform acţiunii civile au solicitat să se constate că imobilul înscris în CF nr. 100392 Orlat nr. top 1249/3 are în realitate suprafața de 3.215 mp și nu 1.398 mp cât este înscris în CF și să se dispună rectificarea situației în CF la suprafața reală din teren și rezultată din măsurători.
            Din documentele anexate acţiunii civile rezultă faptul ca potrivit raportului de expertiză  tehnică extrajudiciară (topografie)  întocmită de expert tehnic judiciar Mircea Marius Mitea, în urma măsurătorilor efectuate s-a constatat că suprafața reală a terenului înscris în CF nr. 100392 Orlat nr. top 1249/3 este de 3.215 mp suprafață care nu coincide cu suprafața din acte, motiv pentru care propune rectificarea suprafeței terenului de la 1.398 mp, suprafață din acte la 3.215 mp, suprafață măsurată , iar pentru diferența de teren de la 1.398 mp la 3.215 mp , respectiv 1.817 mp propune să fie achitată o sumă de bani calculată la 22 lei/mp conform Grilei notariale privind valoarea tehnică  și de circulație a imobilelor pentru anul 2023.  
          Domnul Primar ii intreaba pe consilieri ce facem in acest caz. 
          Domnul consilier Gâță Ioan intreaba daca diferenta de mp apare la altcineva iar dl Primar raspunde ca zona respectiva face parte dintr-un CF mare.
         Dl consilier Popa Ciprian intreaba daca acolo s-a nivelat pentru ca erau râpi.
         Domnul consilier Stroia Vasile spune ca trebuie depusa intampinare pentru dosar.
         Domnul consilier Muntean Petru considera ca ar trebui o identificare topo pentru terenul respectiv.

            Se trece la punctul 18 , Întrebări , interpelări. 
           Având în vedere că nu mai sunt puncte pe ordinea de zi , se declară şedinţa închisă . 

